I maj [[1992]] var Jacksons bil brudt sammen i [[Beverly Hills]]. Han ringede et nærliggende biludlejefirma, og ejeren fortalte sin kone, June Chandler-Schwartz, at hvis hun skyndte sig, kunne hun få set ''the King of Pop''. Chandler-Schwartz tog sin 12-årige søn Jordan med, da drengen var begejstret for Jackson. De to aftalte at ses igen og blev nære venner. Jackson fløj jorden rundt med Jordan, og indbød ham ofte til at overnatte på Neverland.<ref name="autogeneret6">[https://www.spin.com/2019/01/michael-jackson-child-sexual-abuse-allegations-timeline/ Michael Jackson Sexual Abuse Allegations: A Timeline | SPIN<!-- Botgenereret titel -->]</ref> Jordan, hans mor og seksårige stedsøster blev overdynget med gaver og rejser. Men i 1993 blev Chandler-Schwartz' fraskilte mand, Jordans far Evan Chandler, en fremstående [[tandlæge]] i Beverly Hills, forfærdet, da hans 13-årige søn, som sad i tandlægestolen, bedøvet for at få trukket en tand, røbede for sin far, at Jackson havde antastet ham. Evan Chandler tog sin søn med til en [[psykiater]], som bragte påstandene videre til myndighederne og bekræftede, at der var "''rimelig mistanke''" om seksuelt misbrug. Politiet i [[Los Angeles]] og [[Sheriff (USA)|sheriffkontoret]] i [[Santa Barbara]] åbnede i fællesskab en efterforskning af Jackson sommeren 1993.<ref name="autogeneret7">[https://www.distractify.com/p/jordan-chandler-today-leaving-neverland Distractify<!-- Botgenereret titel -->]</ref>
Kunst Samfund Musik Erhvervsliv Kultur Død Organisationer